Dagur fagnar fyrstu tölum og faðmar marga Dagur hefur faðmað marga í kvöld . Vísir / Daníel „ Mér er mjög ofarlega í huga að standa undir því trausti sem Reykvíkingar sýna okkur , “ segir Dagur B. Eggertsson , oddviti Samfylkingarinnar í samtali við Vísi . Flokkurinn er stærsti flokkurinn í Reykjavík , sé miðað við fyrstu tölurnar sem birtust á ellefta tímanum í kvöld og eru með sex borgarfulltrúa . Dagur er staddur í Stúdentakjallaranum , en þar heldur Samfylkingin kosningavöku sína . „ Hér er rífandi stemning , ég ætlaði varla að komast inn og eiginlega ekki út aftur vegna faðmlaga . Það er beinlínis hollt að faðmast og alltof lítið gert af því í samfélaginu , “ segir Dagur og hlær . Dagur fagnar í StúdentakjallaranumVísir / Daníel Hann vonast til þess að meirihlutinn haldi . „ Já , ég vona það . Þessi kosningabarátta hefur verið afar sérstök fyrir okkur . Við byrjuðum með lágt fylgi í upphafi árs en höfum verið að bæta við okkur jafnt og þétt eftir því sem á hefur liðið . Það hafa rosalega margir lagt mikið á sig í baráttunni og ég er þeim afar þakklátur , “ segir Dagur rétt áður en hann vindur sér aftur inn í Stúdentakjallarann . Árni Páll er sáttur með fyrstu tölur . Vísir / Daníel Athugið .